ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση των ορίων του οικισμού Κάμπου
της Δημοτικής Ενότητας Κραννώνος του Δήμου
Κιλελέρ (Ν. Λάρισας) και καθορισμός όρων και
περιορισμών δομήσεως αυτού.
ΑΠΟΦΑΣΕΙΣ
Κήρυξη ως αναδασωτέας, δημόσιας έκτασης δασικού χαρακτήρα, εμβαδού 277.730,14 τ.μ. στην
θέση «Ξεριάς» της Τ.Κ. Πλατανότοπου του Δήμου
Παγγαίου της Π.Ε. Καβάλας.
Μερική ανάκληση της 102293/13-9-1934 απόφασης του Υπουργού Γεωργίας (ΦΕΚ τ.Β΄/133/1934)
περί κήρυξης έκτασης ως αναδασωτέας, για έκταση εμβαδού 3.593,55 τ.μ., που βρίσκεται στη θέση
«Άγιοι Θεόδωροι - Μπότσικα - Κορομηλιά», ΤΚ
Ελεκίστρας, ΔΕ Πατρέων, Δ. Πατρέων, ΠΕ Αχαΐας.
ΔΙΑΤΑΓΜΑΤΑ
(1)
Τροποποίηση των ορίων του οικισμού Κάμπου
της Δημοτικής Ενότητας Κραννώνος του Δήμου
Κιλελέρ (Ν. Λάρισας) και καθορισμός όρων και
περιορισμών δομήσεως αυτού.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις των άρθρων 2, 3, 4 και 7 παρ. 3 του από
24-4-1985 π.δ. «Τρόπος καθορισμού ορίων οικισμών της
χώρας μέχρι 2.000 κατοίκους, κατηγορίες αυτών και καθορισμός όρων και περιορισμών δόμησής τους» (Δ΄181),
όπως ισχύει.
2. Τις διατάξεις του άρθρου 3 παρ. 1 του ν. 2242/1994
«Πολεοδόμηση περιοχών δεύτερης κατοικίας σε Ζώνες
Οικιστικού Ελέγχου, προστασία φυσικού και δομημένου
περιβάλλοντος και άλλες διατάξεις» (Α΄ 162).
3. Τις διατάξεις του άρθρου 19 παρ. 1 του ν. 2508/1997
«Βιώσιμη οικιστική ανάπτυξη των πόλεων και οικισμών
της χώρας και άλλες διατάξεις» (Α΄ 124).
4. Τις διατάξεις του άρθρου 90 του Κώδικα της Νομοθεσίας για την Κυβέρνηση και τα κυβερνητικά όργανα
(άρθρο πρώτο του π.δ. 63/2005, Α΄ 98).
5. Την υπ’ αριθμ. ΥΠΕΝ/ΥΠΡΓ/67414/8290/23-07-2019
απόφαση του Πρωθυπουργού και του Υπουργού Περιβάλλοντος και Ενέργειας «Ανάθεση αρμοδιοτήτων στον
Υφυπουργό Περιβάλλοντος και Ενέργειας, Δημήτριο Οικονόμου» (Β΄ 3107).
6. Την υπ’ αριθμ. 3390/04-06-1986 απόφαση Νομάρχη
Λάρισας «Καθορισμός ορίων οικισμού Κάμπος Ν. Λάρισας και καθορισμός όρων και περιορισμών δόμησης
αυτού» (Δ΄ 597).
7. Το υπ’ αριθμ. 52/2005 πρακτικό της Νομαρχιακής
Επιτροπής Χωροταξίας και Περιβάλλοντος (ΝΕΧΩΠ)
Υπουργείου Γεωργίας Ν. Λάρισας.
8. Το υπ’ αριθμ. 2/2009 πρακτικό του Περιφερειακού
Συμβουλίου Χωροταξίας - Οικισμού και Περιβάλλοντος
της Περιφέρειας Θεσσαλίας.
9. Τα υπ’ αριθμ. 4/2014 και 13/2017 πρακτικά της Επιτροπής Χωροταξίας και Περιβάλλοντος της Περιφέρειας
Θεσσαλίας.
10. Το υπ’ αριθμ. 421/07-03-2014 έγγραφο της ΙΕ' Εφορείας Προϊστορικών και Κλασικών Αρχαιοτήτων (Λάρι-
σας) του Υπουργείου Πολιτισμού και Αθλητισμού.
11. Το υπ’ αριθμ. 719/18-03-2014 έγγραφο της 7ης
Εφορείας Βυζαντινών Αρχαιοτήτων του Υπουργείου
Πολιτισμού και Αθλητισμού.
12. Το υπ’ αριθμ. 335/17-03-2014 έγγραφο της Υπηρεσίας Νεώτερων Μνημείων και Τεχνικών Έργων Θεσσαλί-
ας του Υπουργείου Πολιτισμού και Αθλητισμού.
13. Το υπ’ αριθμ. 1610/16-06-2017 έγγραφο της Διεύθυνσης Πολιτικής Γης της Περιφέρειας Θεσσαλίας.
14. Τις υπ’ αριθμ. 44/2005, 68/2008, 2/2014 και 302/2015
γνωμοδοτήσεις του Δημοτικού Συμβουλίου Κιλελέρ.
15. Τις υπ’ αριθμ. 39/συν. 7η/3-09-2014, 89/συν. 7η/
7-12-2016 και 14/συν. 3η/28-3-2018 γνωμοδοτήσεις του
Κεντρικού Συμβουλίου Πολεοδομικών Θεμάτων και Αμφισβητήσεων.
16. Το γεγονός ότι από τις κανονιστικές διατάξεις του
παρόντος διατάγματος δεν προκαλείται δαπάνη σε βάρος του κρατικού προϋπολογισμού και του προϋπολο-
γισμού του οικείου Ο.Τ.Α.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Φεβρουαρίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 82
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 82/24.02.2020
17. Την 222/2019 γνωμοδότηση του Συμβουλίου της
Επικρατείας, με πρόταση του Υφυπουργού Περιβάλλοντος και Ενέργειας, αποφασίζουμε:
Άρθρο 1
Εγκρίνεται η διόρθωση των ορίων του οικισμού Κάμπου της Δημοτικής Ενότητας Κραννώνος του Δήμου Κι-
λελέρ (Ν. Λάρισας), τα οποία καθορίσθηκαν με την αριθμ.
3390/04-06-1986 απόφαση Νομάρχη Λάρισας (Δ΄ 597),
όπως αποτυπώνονται με κόκκινη πολυγωνική γραμμή
στο σχετικό πρωτότυπο διάγραμμα σε κλίμακα 1:2000
που θεωρήθηκε από τον Προϊστάμενο της Διεύθυνσης
Τοπογραφικών Εφαρμογών με την 119931/2019 πράξη
του και αντίτυπό του σε φωτοσμίκρυνση δημοσιεύεται
με το παρόν διάταγμα.
Άρθρο 2
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 3 Φεβρουαρίου 2020
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υφυπουργός
Περιβάλλοντος και Ενέργειας
ΔΗΜΗΤΡΙΟΣ ΟΙΚΟΝΟΜΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 82/24.02.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 82/24.02.2020
ΑΠΟΦΑΣΕΙΣ
Αριθμ. 1518
(2)
Κήρυξη ως αναδασωτέας, δημόσιας έκτασης δασικού χαρακτήρα, εμβαδού 277.730,14 τ.μ. στην
θέση «Ξεριάς» της Τ.Κ. Πλατανότοπου του Δήμου
Παγγαίου της Π.Ε. Καβάλας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις.
α) Των άρθρων 24 παρ. 1 και 117 παρ. 3 του Συντάγματος.
β) Των άρθρων 38 παρ. 1, όπως ισχύει και 41 παρ. 1 και
3 του ν. 998/1979.
2. Τις διατάξεις του αρ. 3 του ν. 998/1979, όπως ισχύουν.
3. Τις διατάξεις του αρ. 9 του ν. 3818/2010 (ΦΕΚ Α΄/17/
16-2-2010), όπως ισχύουν.
4. Τις διατάξεις των άρθρων 6 και 280 του ν. 3852/2010
(ΦΕΚ Α΄/87/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης».
5. Τις διατάξεις του ν. 3861/2010 (ΦΕΚ 112/Α΄/13-7-2010)
«Ενίσχυση της διαφάνειας με την υποχρεωτική ανάρτηση
νόμων και πράξεων των κυβερνητικών, διοικητικών και
αυτοδιοικητικών οργάνων στο διαδίκτυο «Πρόγραμμα
Διαύγεια» και άλλες διατάξεις».
6. Τις διατάξεις του ν. 4061/2012 (ΦΕΚ 66/Α΄/22-3-2012)
«Διαχείριση και προστασία ακινήτων του Υπουργείου
Αγροτικής Ανάπτυξης και Τροφίμων - Ρύθμιση εμπράγματων δικαιωμάτων και λοιπές διατάξεις».
7. Τις διατάξεις του ν. 4280/2014 (ΦΕΚ 159/τ.Α΄/8-8-2014)
«Περιβαλλοντική αναβάθμιση και ιδιωτική πολεοδόμησηΒιώσιμη ανάπτυξη οικισμών Ρυθμίσεις δασικής νομοθε-
σίας και άλλες διατάξεις».
8. Τις διατάξεις του άρθρου 56 του ν. 4257/2014 (ΦΕΚ
93/τΑ΄/14-4-2014)«Επείγουσες ρυθμίσεις αρμοδιότητας
Υπουργείου Εσωτερικών».
9. Τις διατάξεις των άρθρων 28 και 28Α του ν. 4325/2015
(ΦΕΚ 47/τ.Α΄/11-5-2015) «Εκδημοκρατισμός της διοίκησης-Καταπολέμηση Γραφειοκρατία και Ηλεκτρονική Δια-
κυβέρνηση. Αποκατάσταση αδικιών και άλλες διατάξεις».
10. Την αριθμ. 14138/15-5-2017 απόφαση του Υπουργού Εσωτερικών (ΦΕΚ 250/τ.Υ.Ο.Δ.Δ/26-5-2017-ΑΔΑ ΩΩ-
09465ΩΘ7-ΗΜΞ) για τον διορισμό του Συντονιστή της
Αποκεντρωμένης Διοίκησης Μακεδονίας Θράκης.
11. Τις διατάξεις του π.δ. 142/2010 (ΦΕΚ Α΄/235/
27-12-2010) «Οργανισμός της Αποκεντρωμένης Διοίκησης Μακεδονίας - Θράκης».
12. Τις αρ. 160417/1180/8-7-1980 και 182447/3049/
24-9-1980 διαταγές του Υπουργείου Γεωργίας.
13. Την αριθμ. 21638/11-4-2018 διαταγή της Γενικής
Διεύθυνσης Δασών της Αποκεντρωμένης Διοίκησης Μακεδονίας - Θράκης
14. Την αριθμ. 7460/16-4-2019 αναφορά του Δασαρχείου Καβάλας, όπου προτείνεται η κήρυξη της έκτασης που
αναφέρεται στο θέμα, ως αναδασωτέας, καθώς και την από
11-4-2019 έκθεση αυτοψίας που συντάχθηκε από την Αναστασία Μουταφτσή, Δασολόγο του Δασαρχείου Καβάλας.
15. Την αριθμ. 7574/22-4-2019 εισήγηση της Δ/νσης
Δασών Καβάλας, αποφασίζουμε:
Κηρύσσουμε ως αναδασωτέα, με σκοπό την προστασία
των δασικών εδαφών, του δασικού περιβάλλοντος και την
αποκατάσταση της βλάστησης, με φυσική ή τεχνητή αναδάσωση, δημόσια έκταση δασικού χαρακτήρα, εμβαδού
277.730,14 τ.μ., στην θέση «Ξεριάς» της Τ.Κ. Πλατανότοπου του Δήμου Παγγαίου της Π.Ε. Καβάλας, της οποίας
η βλάστηση καταστράφηκε από παράνομη εκχέρσωση
(εκσκαφή για απόληψη αδρανών υλικών), ώστε να αποκλειστεί η χρήση της για κάθε άλλον σκοπό και η οποία
-προ της καταστροφής της- καλυπτόταν από δασική βλάστηση αποτελούμενη κυρίως από πρίνο και δευτερευό-
ντως από κέδρο, φτελιά, πλατάνι, παλιούρι κ.α, σε ποσοστό
περίπου 35% και συνεπώς, εμπίπτει στην κατηγορία της
παραγράφου 1 του άρθρου 3 του ν.998/1979, όπως ισχύει.
Σύμφωνα με τον Δασικό Χάρτη της Τ.Κ. Πλατανότοπου,
που κυρώθηκε με την αριθμ. 24178/6-12-2018 (ΦΕΚ 542/
τ.Δ΄/31-12-2018) απόφαση του Συντονιστή Αποκεντρωμένης Διοίκησης Μακεδονίας Θράκης, σύμφωνα με τις
διατάξεις του άρθρου 17 του ν. 3889/2010 όπως ισχύει,
η ανωτέρω επιφάνεια κατατάχθηκε στην κατηγορία ΔΑ
(Δασικής μορφής το έτος 1945 - Άλλης μορφής κατά τον
πρόσφατο ορθοφωτοχάρτη) και έλαβε Κωδικό Αριθμό
DKA 2105800104 και 2104300234 αντίστοιχα.
H πρόταση κήρυξής αυτής, ως αναδασωτέας, ενεργείται
σύμφωνα με τις συνδυασμένες διατάξεις των άρθρων 38
και 41 του ν. 998/1979 και του άρθρου 1 παρ. 15 του
ν. 3208/2003.
Η ανωτέρω έκταση, η οποία αποτυπώνεται με στοιχεία
[1,2,3,…,50,51,1] με τις αντίστοιχες συντεταγμένες, όπως
αυτές εμφανίζονται στο επισυναπτόμενο τοπογραφικό διάγραμμα, κλίμακας 1:10000, το οποίο περιέχει απόσπασμα
προσανατολιστικού χάρτη, σε κλίμακα 1:50.000, συνορεύει:
Βόρεια: Με δημόσια έκταση, δασικού χαρακτήρα (κατηγορία μορφής κάλυψης ΔΔ σύμφωνα με τον κυρωμένο,
βάσει του άρθρου 17 του ν. 3889/2010, Δασικό Χάρτη της
Τ.Κ. Πλατανότοπου του Δήμου Παγγαίου της ΠΕ Καβάλας).
Ανατολικά: Με δημόσια έκταση, δασικού χαρακτήρα
(κατηγορία μορφής κάλυψης ΔΔ, σύμφωνα με τον ως άνω
αναφερόμενο Δασικό Χάρτη).
Δυτικά: Με δημόσια έκταση, δασικού χαρακτήρα (κατηγορία μορφής κάλυψης ΔΔ, σύμφωνα με τον ως άνω
αναφερόμενο Δασικό Χάρτη).
Νότια: Με μη δασική έκταση (κατηγορία μορφής κάλυψης ΠΑ, σύμφωνα με τον ως άνω αναφερόμενο Δασικό
Χάρτη).
Κατά της παρούσας απόφασης, επιτρέπεται υποβολή
αίτησης ακύρωσης στο Τριμελές Διοικητικό Εφετείο Θεσσαλονίκης (άρθρο 47 του ν. 3900/2010, ΦΕΚ 213/Α΄/2010)
εντός προθεσμίας εξήντα (60) ημερών, αρχόμενη από την
επόμενη της δημοσίευσής της (άρθρο 46 π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης, προς
τον οικείο Συντονιστή της Αποκεντρωμένης Διοίκησης
Μακεδονίας - Θράκης από οποιονδήποτε έχει έννομο
συμφέρον, σύμφωνα με τις διατάξεις της παραγράφου 3
του άρθρου 35 του ν. 4280/2014 και της παραγράφου 4
του άρθρου 44 του ν. 998/1979, όπως ισχύουν.
Με την απόφαση αυτή δεν προκαλείται δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 82/24.02.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 82/24.02.2020
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 4 Φεβρουαρίου 2020
Ο Συντονιστής
Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 19746
(3)
Μερική ανάκληση της 102293/13-9-1934 απόφασης του Υπουργού Γεωργίας (ΦΕΚ τ.Β΄/133/1934)
περί κήρυξης έκτασης ως αναδασωτέας, για έκταση εμβαδού 3.593,55 τ.μ., που βρίσκεται στη θέση
«Άγιοι Θεόδωροι - Μπότσικα - Κορομηλιά», ΤΚ
Ελεκίστρας, ΔΕ Πατρέων, Δ. Πατρέων, ΠΕ Αχαΐας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος της Ελλάδας.
2. Τις διατάξεις του άρθρου 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
3. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
4. Τις διατάξεις των άρθρων 28 και 28Α του ν. 4325/2015
(ΦΕΚ 47/Α΄/2015) «Εκδημοκρατισμός της Διοίκησης-Καταπολέμηση Γραφειοκρατείας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις».
5. Την αριθμ. 15870/15-5-2017 απόφαση του Υπουργού Εσωτερικών περί διορισμού του Νικολάου Παπαθε-
οδώρου του Αγγελάκη ως Συντονιστή της Α.Δ.Π.Δ.Ε και
Ι (ΦΕΚ 250/τ.Υ.Ο.Δ.Δ. 250/2017).
6. Την αριθμ. 141194/4-7-2017 (ΦΕΚ 2262/Β΄/2017)
απόφαση του Συντονιστή Α.Δ.Π.Δ.Ε και Ι.
7. Τις διατάξεις του άρθρου 44 παρ. 4 του ν. 998/1979,
που προστέθηκε με την παρ. 3 του άρθρου 36 του
ν. 3698/2008, όπως αντικαταστάθηκαν με το άρθρο 35,
παρ. 3 του ν. 4280/2014.
8. Τις διαταγές του Υπουργείου Γεωργίας με αριθμ.:
α) 160417/1180/9-7-1980 «Οδηγίες για τις αναδασωτέες
εκτάσεις» β) 97870/2248/7-5-2009 εγκύκλιο ΥΠ.Α.Α.Τ./Τμ.
Αλλαγής Χρήσης. «Οδηγίες για την εφαρμογή αρθρ. 36
ν. 3698/2008» και την αριθμ. 158/1978 γνωμοδότηση
του Νομικού Συμβουλίου του Κράτους.
9. Τις διατάξεις του άρθρου 56 του ν. 4257/2014 (ΦΕΚ Α΄
93), την πράξη 4 του Υπουργικού Συμβουλίου της  6-2-2015
(ΦΕΚ Α΄ 24) και την αριθμ. 5751/11-2-2015 διαταγή του
Υπουργείου Εσωτερικών και Διοικητικής Ανασυγκρότησης.
10. Την αριθμ. 102293/13-9-1934 απόφαση του Υπουργού Γεωργίας (ΦΕΚ τ.Β΄/133/1934) κήρυξης έκτασης ως
Αναδασωτέας , για έκταση εμβαδού 80.000 στρεμμάτων
της περιοχής λεκανών συγκεντρώσεως των χειμάρρων
Γλαύκου, Ελεκίστρας και Ρωμανού, Ν. Αχαΐας.
11. Το αριθμ. 251053/6-11-2019 πιστοποιητικό βεβαίωσης χαρακτήρα έκτασης.
12. Την αριθμ. 255244/11-11-2019 βεβαίωση της Δ/νσης
Δασών Αχαΐας περί «Ενημέρωση Χαρακτήρα έκτασης».
13. Την αριθμ. 276411/5-12-2019 αναφορά - θετική
πρόταση του Δασαρχείου Πατρών, αποφασίζουμε:
Ανακαλούμε μερικώς την αριθμ. 102293/13-9-1934
απόφαση του Υπουργού Γεωργίας (ΦΕΚ τ.Β΄/133/1934)
κήρυξης έκτασης ως αναδασωτέας, για έκταση εμβαδού
3.593,55 τ.μ., που βρίσκεται στη θέση «Άγιοι ΘεόδωροιΜπότσικα-Κορομηλιά», ΤΚ Ελεκίστρας, ΔΕ Πατρέων, Δ.
Πατρέων, ΠΕ Αχαΐας, η οποία κατά πλάνη περί τα πραγματικά περιστατικά συμπεριελήφθη στην έκταση των
80.000 στρεμμάτων. Η έκταση αυτή των 3.593,55 τ.μ.
αποτελείται από τα σημεία 1, 2, 3, .... 21, 22, 1, όπως αυτά
απεικονίζονται στο συνημμένο διάγραμμα που συνοδεύει την παρούσα, κλίμακας 1:1000 και έχει όρια:
Βόρεια: Με αγρό και αναδασωτέα έκταση, σύμφωνα
με την αριθμ. 102293/13-9-1934 απόφαση.
Νότια: Με αγρό.
Ανατολικά: αγρό.
Δυτικά: Με αναδασωτέα έκταση σύμφωνα με την
αριθμ. 102293/13-9-1934 απόφαση.
Κατά τα λοιπά ισχύει η αριθμ. 102293/13-9-1934 απόφαση (ΦΕΚ τ.Β΄/133/1934).
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 82/24.02.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 82/24.02.2020
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 3 Φεβρουαρίου 2020
Ο Συντονιστής
Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20200400082.pdf | Tokens: 12739]